༄༅། །བསྔོ་བའི་རྣམ་བཤད་བཞུགས་སོ། །
བླ་མ་དཀོན་མཆོག་གསུམ་ལ་ཕྱག་འཚལ་ལོ། །བསྔོ་བ་ནི། མདུན་མཁར་བསྔོ་བའི་
དཔང་པོ་སངས་རྒྱས་སྲས་བཅས་མངོན་སུམ་དུ་བཞུགས་པས་མཐུན་འགྱུར་མཛད་པར་
བསམ་ལ། རང་དང་སྦྱིན་བདག་སོགས་ཀྱིས་ཡར་མཆོད་མར་སྦྱིན་སོགས་ད་ལྟར་གྱི་དགེ་
བས་མཚོན་ནས་རང་གཞན་གྱིས་དུས་གསུམ་བསགས་པའི་དགེ་བ་ཐམས་ཅད་སེམས་
ཅན་ཐམས་ཅད་སངས་རྒྱས་ཐོབ་ཕྱིར། འཇམ་དཔལ་དཔའ་བོའི་ཡོངས་བསྔོ་ལྟར་དམིགས་
་དུས་
པ་མེད་པའི་ཤེས་རབ་ཀྱིས་རྒྱས་འདེབས་བཅས་བསྔོ་བ་དེ་ལྟ་བུའི་བསྔོ་བ་འདི་ནི་
དང་རྣམ་པ་ཐམས་ཅད་དུ་དགེ་རྩ་ཆེ་ཆུང་གང་བྱས་ཀྱི་མཇུག་ཏུ་མ་བརྗེད་པར་ཉམས་སུ་
ལེན་དགོས། དེ་ལྟར་མ་བསྔོས་ན་དགེ་བ་གང་སྒྲུབ་དེའི་དགེ་འབྲས་ལན་གཅིག་སྨིན་ནས་
ཟད་པར་འགྱུར་ལ། མཐར་ཐུག་བྱང་ཆུབ་ཐོབ་པའི་རྒྱུར་བསྔོས་ན་དགེ་འབྲས་ལན་བརྒྱར་
སྨིན་ཡང་མི་ཟད་དེ། བྱང་ཆུབ་སྙིང་པོ་སངས་རྒྱས་ཀྱི་གོ་འཕང་མ་ཐོབ་ཀྱི་བར་དུ་མི་ཟད་
པར་གོང་ནས་གོང་དུ་འཕེལ་བར་འགྱུར་བ་ཡིན་ཏེ། བློ་གྲོས་རྒྱ་མཚོས་ཞུས་པའི་མདོ་
ལས། ཇི་ལྟར་ཆུ་ཐིག་རྒྱ་མཚོ་ཆེ་ནང་ལྷུང༌། །རྒྱ་མཚོ་མ་ཟད་བར་དུ་དེ་མི་འཛད། །དེ་བཞིན་
བྱང་ཆུབ་ཡོངས་བསྔོས་དགེ་བ་ཡང་། །བྱང་ཆུབ་མ་ཐོབ་བར་དུ་དེ་མི་འཛད། །ཞེས་གསུངས།
དེ་བཞིན་དུ་རང་གིས་མཐར་ཐུག་ཉན་ཐོས་རང་རྒྱལ་རྫོགས་པའི་སངས་རྒྱས་སོགས་ཀྱི་
གོ་འཕང་ཐོབ་པར་འདོད་པའམ། མངོན་མཐོ་ལྷ་མིའི་གོ་འཕང་ཐོབ་པར་འདོད་པའམ།
གནས་སྐབས་ཚེ་རིང་ནད་མེད་གཟུགས་བཟང་སོགས་ཀྱི་འབྲས་བུ་ཐོབ་ཕྱིར་དགེ་རྩ་
སྒྲུབ་ཀྱང་། དེ་དང་དེར་བསྔོ་དགོས་ཏེ། ཆོས་རྣམས་གང་དག་རྐྱེན་ཡིན་ཏེ། །འདུན་པའི་རྩ་
474

·བསྔོ་བའི་རྣམ་བཤད།
བར་རབ་ཏུ་གནས། །གང་གིས་སྨོན་ལམ་གང་བཏབ་པ། །དེ་ཡི་འབྲས་བུ་དེ་བཞིན་འབྱུང༌། །
ཞེས་དང༌། རང་གི་དགེ་བ་གང་བྱས་རྫོགས་པའི་བྱང་ཆུབ་རྒྱུར་འགྲོ་མི་འགྲོ་བསྔོ་བའི་
དབང་གིས་འབྱུང་བ་ཡིན། འདུས་བྱས་ཀྱི་དགེ་རྩ་ཇི་ཙམ་རྒྱ་ཆེ་བ་བསགས་ཀྱང་བསྔོ་བས་
ཁ་མ་བསྐྱུར་ན་ཐར་པའི་ལམ་དུ་མི་འགྲོ་སྟེ་འདུས་བྱས་ཀྱི་དགེ་རྩ་ཐམས་ཅད་ལུང་མ་
བསྟན་ཡིན་པས་སེམས་ཅན་དོན་དུ་སྨོན་ལམ་རྒྱ་ཆེན་པོ་ཐོབ་གསུང༌། དེ་བཞིན་དུ་རང་
གི་ཕ་མ་དང་ཉེ་འབྲེལ་ཆེད་དུ་དགེ་བ་བྱེད་པ་དང༌། ཤི་བོ་ལ་སོགས་པའི་དོན་དུ་དགེ་བ་
བྱེད་པ་མ་བསྔོས་ན་མི་ཐོབ་ལ། བསྔོས་ན་ཇི་ལྟར་བསྔོས་བཞིན་ཐོབ་སྟེ། སྔོན་ཡངས་པ་
ཅན་དུ་སྟོན་པ་འཁོར་བཅས་སྤྱན་འདྲེན་པའི་རྗེས་སུ་ཡི་དྭགས་ལྔ་བརྒྱ་བྱུང་ནས་ཁོ་རྣམས་
ཡང་པ་ཅན་གྱི་ཕ་མ་རྣམས་སེར་སྣས་ཡི་དྭགས་སུ་སྐྱེས་པ་ཡིན་པས་སོང་ཉིན་ཡངས་པ་
ཅན་གྱི་དགེ་རྩ་ཁོང་རྣམས་ལ་བསྔོ་དགོས་ཞུས་པས། འོ་ན་སོང་ཉིན་བསྔོ་བ་བྱེད་དུས་ཤོག་
གསུང་བཞིན་འོང་བ་ལ་བསྔོ་བ་མཛད་པས། ཡི་དྭགས་ལུས་བོར་ནས་སུམ་ཅུ་རྩ་གསུམ་
ལྷ་ཡུལ་སྐྱེས་པ་ཡིན། དེ་ལྟར་བསྔོ་བ་དེའང་རྫོགས་པའི་བྱང་ཆུབ་དུ་བསྔོ་ན་འཁོར་གསུམ་
མི་དམིགས་པའི་ཤེས་རབ་ཀྱིས་ཟིན་དགོས་ཏེ། དེ་ལྟར་མ་ཡིན་པར་བདེན་ཞེན་གྱིས་བསྔོ་
བ་ནི་དུག་ཅན་ཏེ། སྡུད་པ་ལས། ཇི་ལྟར་དུག་དང་འདྲེས་པའི་ཁ་ཟས་བཟང་ཟ་བ། །
དཀར་པོའི་ཆོས་ལ་དམིགས་པའང་དེ་འདྲར་རྒྱལ་བས་གསུངས། །ཞེས་འཁོར་གསུམ་ནི་
གང་བསྔོ་རྒྱུའི་དགེ་རྩ། སུ་ཡི་ཆེད་དུ་བསྔོ་བའི་གང་ཟག །ཅིའི་ཕྱིར་བསྔོ་བའི་དམིགས་པ་
གསུམ་ཡིན་ཏེ། དེ་གསུམ་བདེན་མེད་སྒྱུ་མར་ཤེས་པའི་ཤེས་རབ་ཀྱིས་ཟིན་པ་ནི་དུག་མེད་
ཡིན་ཀྱང་སོ་སྐྱེའི་ས་འདིར་མི་འོང་བས། སྔོན་གྱི་སངས་རྒྱས་བྱང་སེམས་ཀྱིས་བསྔོས་པ་དེ་
ལྟར་བསྔོ་སྙམ་ན་དུག་མེད་གོ་ཆོད་དེ་ལྟུང་བཤགས་ལས། ཇི་ལྟར་འདས་པའི་སངས་རྒྱས་
བཅོམ་ལྡན་འདས་རྣམས་ཀྱིས་བསྔོས་པ་དང༌། ཇི་ལྟར་མ༴ ཇི་ལྟར་ད་ལྟར་བཞུགས་པའི༴
སོགས་བསྔོ་བར་བགྱིའོ་ཞེས་གསུངས་པ་དང་། བཟང་སྤྱོད་ལས། འཇམ་དཔལ་དཔའ་
475

གངས་ཅན་རིག་བཅུད་ལས། རག་མགོ་སྤྲུལ་སྐུའི་གསུང་འབུམ། ༼ཡ༽
བོས༴ དུས་གསུམ་གཤེགས་པའི༴ གསུངས་པ་ལྟར་རོ། །དེ་བས་ན་དགེ་བ་རྫོགས་པའི་
བྱང་ཆུབ་ཀྱི་རྒྱུར་འགྱུར་བའི་གནད་མ་འཆུག་པ་ནི་བསྔོ་བས་རྒྱས་ཐེབས་པ་ཁོ་ན་ཡིན་
པས་རྣམ་པ་ཀུན་ཏུ་འབད་པར་བྱའོ།།
476